Addiewell

Addiewell  (skotsk: Aidieswall,The Online Scots Dictionary . skotsk-gælisk: Tobar Adaidh«List of railway station names in English, Scots and Gaelic»   , NewsNetScotland) er en landsby i regionen West Lothian i Skottland. I desember 2008 ble det åpnet et nytt fengsel i byen, med kapasitet på opptil 800 mannlige innsatte.«HMP Addiewell» , Scottish Prison Service Addiewell har i dag skole, tre butikker, en pub og et samfunnshus. Den lokal fotballklubben heter Loganlea United. Landsbyen tilhører den britiske valgkretsen Livingston og den større valgkretsen Almond Valley for det skotske parlamentet.

 Historie 
Byen ble opprettet som følge av at kjemikeren James Young (1811–1883) forlot Manchester i 1852. Han hadde kjøpt et amerikansk patent for å produsere parafinolje ved å destillere kull, kjent som oljeskiferindustri.Russell, Loris S. (2003): A Heritage of Light: Lamps and Lighting in the Early Canadian Home. University of Toronto Press. ISBN 0-8020-3765-8. Etter 1865 valgte Young å bygge en større fabrikk ved Addiewell grunnet dens lokalisering ved elven Breich. Han aktet å bygge et mønstersamfunn for sine arbeidere etter modell av Bournville ved Birmingham. Da det var leire under jorden bygde han en fabrikk for å framstille murstein og således redusere kostnadene. Han anskaffet seg arealer 1,6 km vest for landsbyen West Calder,Bremner, David (1869): «The Industries of Scotland: Their Rise, Progress and Present Condition». og utviklet byen hovedsakelig mellom 1865 og 1870. Young oppkalte mange av gatene etter sine helter; som Humphry Davy; Michael Faraday; David Livingstone; Robert Stephenson; og James Watt.«Addiewell» , Scottishshale.co.uk Imidlertid opererte han landsbyen etter samme prinsipper som ved kullindustrien i sørlige Wales; arbeidere ble betalt i en lokal valuta for å sikre deres lønninger forble i landsbyen.

Ved 1900-tallet ble bortimot 2 millioner tonn oljeskifer, de eneste lønnsomme avsetningene utenfor Russland, utvunnet årlig over hele West Lothian og sysselsatte rundt 4 000 menn. Raffineriet ble stengt i 1921,«Addiewell Chemical Works» , Scottishshale.co.uk og reduksjonen i antallet arbeidere førte til at en del av de eldste husene ble revet. Pararfinproduksjon var ment å bli avsluttet i mellomkrigstiden, men ble reddet grunnet utbruddet av den andre verdenskrig, og ble først nedlagt i 1956. Stedet forble uten bruk inntil de siste bygningen ble fjernet i 1986. På dette samme området som den tidligere kjemiske fabrikken ble det på 2000-tallet bygget et fengsel for risikoinnsatte og som åpnet 12. desember 2008.

Addiewells jernbanestasjon er knyttet Shotts Line fra Glasgow til Edinburgh. Det går tog hver time i hver retning.

 Referanser 

 Litteratur 
 Findlay, Alistair (2010): Shale Voices, Luath Press Ltd, ISBN 978-1906307110. Memoarer om parafinindustrien.

 Eksterne lenker 

 Addiewell Heritage 
 Addiewell Primary School 
 Addiewell Bing, Scottish Wildlife Trust

Kategori:Byer i West Lothian